1832. a. veeti ehitusmaterjal kohale.  1833. a. oli maja üles ehitatud ja  sügisel algas koolitöö (10-15 last). Esimeseks õpetajaks oli Kulli talu peremees Mihkel Kuningas. Selleaegne õppekava nõudis lapselt viie peatüki ja katekismuse mõistmist.  1839. a. sai kooliõpetajaks Orjamaa peremees Jaak Tamm, kes oskas laste nimed üles kirjutada.  1843. a. sai kooliõpetajaks Kaarel Otstaavel. Koolides hakati kirikulaule õpetama.  1867. a. ehitati uus koolimaja. Nüüd algas kirjutamise ja rehkendamise ajajärk.  1874. a. oli esimene koolide revideerimine, millega kaasnes  kaheaastane koolisundus.  1877. a. anti esimene õppekava. Koolisundus 3 aastat. Õppevahendina olid kasutusel gloobus, Euroopa maakaart. Õpetust lubati anda ka vene ja saksa keeles.  1887. a. tehti vene keel õppekeeleks. Emakeeles lubati õpetada ainult usuõpetust ja laulmist.  1909. a. sai õpetajaks Hans Mängel. Palga suurus oli 300 rubla. Koolimaja oli madal, väikeste akendega ehitus, isegi keskmist kasvu inimesed koksisid päid vastu lage. Laste arv kõikus 80-90 vahel.  1912. a. sügisel  põles koolimaja maha.  1914. a. veeti kohale uue maja materjal.  1915. a. novembris alustas kool taas tööd.  1918./19. õa. saabus vangist H. Mängel ja asus õpetajana tööle.  1919./20. õa. ehitati klassituba ka teisele korrusele. Koolikohustus muudeti 4-aastaseks. Õpilaste arv 92. Teiseks õpetajaks H. Hints. Järgnevail aastail algas õppetöö septembri lõpus või oktoobri algul.  1928./29. õa. muudeti kool 5-klassiliseks.  1930./31. õa. muudeti kool 6-klassiliseks.  1936./37.  õa. suured juurdeehitused.  1938. a. rajati kooliaed.  1939./40. õa. oli õpilasi kokku juba 108.  1940./41. õa. jäi programmist välja usuõpetus.  1941./42. õa. algas erakordsete sõjaolude tõttu õppetöö 1. novembril.  1944./45. õa. oli õpilasi kokku 112, 3 klassikomplekti.  1945./46. õa. töötas internaat - 28 õpilast. Perenaine Leida Iloste.  1946./47. õa. oli õpilasi kokku 128, 4 klassikomplekti.  1947. a. 1. septembril alustati 7 klassiga. Õpilasi 150. Osa vabastati  - nimekirja jäi 138.  1949. a. viidi Siberisse 43 õpilast.  1960. a. muudeti kool 4-klassiliseks algkooliks. Õpetajad E. Riis ja L. Sild.  1971. a. kool likvideeriti. Õpilasi oli üle 20.  1989. a. toimus kooli taasavamine. Algul I ja II klass kokku 7 õpilasega. Aasta-aastalt õpilaste arv suurenes ja klasse tuli juurde.  1994./95. õa. oli koolis juba 16 õpilast.  1997./98. õa. jääb viimaseks kooliaastaks. Õpilaste arv on vähenenud 9-le.